Anexa 7 la Caietul de sarcini
(”SARCINI SPECIFICE”)


(1) După Data Semnării Contractului, va începe Perioada de Mobilizare.
(2)  În Perioada de Mobilizare, pe lângă obligațiile incluse în art. 5 (”Perioada de Mobilizare și Data de Începere”) din Contractul de delegare, Delegatul are obligația să realizeze următoarele sarcini specifice în scopul implementării Programului de investiții, respectiv, prestarea unor servicii/activități conexe care vor conduce la realizarea investițiilor:
a) pentru realizarea investițiilor necesare la STMB 
1. Elaborarea tuturor studiilor de teren ce sunt necesare pentru implementarea investițiilor;
2. Elaborarea Documentației de avizare a lucrărilor de intervenții, inclusiv documente premergătoare (expertiză tehnică);
3. Elaborarea Documentației-suport pentru obținerea Certificatului de urbanism;
4. Elaborarea Documentațiilor pentru obținerea avizelor, acordurilor, autorizațiilor, inclusiv a autorizației de construire;
5. Elaborarea Proiectului tehnic și a detaliilor de execuție;
b) pentru realizarea investițiilor necesare la DDN
1. Elaborarea tuturor studiilor de teren ce sunt necesare pentru implementarea investițiilor;
2. Elaborarea Documentațiilor pentru obținerea avizelor, acordurilor, autorizațiilor, inclusiv a autorizației de construire dacă se constată că sunt necesare actualizări ale avizelor/autorizațiilor/acordurilor existente;
3. Elaborarea Proiectului tehnic și a detaliilor de execuție în conformitate cu soluția propusă prin Studiul de fezabilitate privind ”Construirea celulei nr. 2 de depozitare la amplasamentul depozitului zonal Sânpaul, județul Mureș” elaborat de S.C. ARGIF PROIECT S.R.L. și aprobat de Consiliul Județean Mureș prin HCJ nr. 51 din 27 martie 2025


